Hølera kraftverk

Hølera kraftverk er et vannkraftverk som ligger i Sør-Aurdal kommune i Innlandet fylke. E16 passerer like ovenfor.

Det utnytter et fall på 44 meter i elven Hølera, like før den renner ut i Begna. Elven er vernet i henhold til Verneplan I for vassdrag, men ble bygget ut på tross av vernet etter at NVE gjorde vedtak om at utbyggingen ikke trengte konsesjonsbehandling.

Det er installert en francisturbin på 880 kW, med en årsproduksjon på 4,8 GWh.

Eier og operatør er Hølera Kraft A/S, som eies 51 % av Norsk Grønnkraft AS. Sør-Aurdal kommune eier 13 %.

Referanser
Mæland, Eivor; Planlegger å bygge vasskraftverk i Hølera, Avisa Valdres (2009 1. august) side 4

Kilder

 NVE vannkraftdatabase
 Småkraft

Kategori:Minikraftverk i Innlandet
Kategori:Kraftverk etablert i 2013
Kategori:Begnavassdraget
Kategori:Kraftverk i Sør-Aurdal
Kategori:Småkraft AS